text: Ъглови триизмерни плочки са използвани за създаване на интересна текстура отвътре и отвън на това разширение на къща в южната част на Лондон, проектирано от архитектурното студио Proctor & Shaw.
  Tile House се намира в квартал Клапам и е преобразена от местното студио Proctor & Shaw, хвалейки се с „фин сложен дисплей от шарки и орнаменти“.
  Собствениците - двойка с двама тийнейджъри момчета - били недоволни от съществуващото разширение в задната част на имота и желаели да имат по-обширно жилищно пространство, което е по-добре свързано с градината, гледаща на изток.
  Студиото изцяло разрушава старото разширение, за да издигне новата част от стъкло, където са разположени кухня и трапезария с отворен план.